**LIDL I OVE GODINE DOBIO PRIZNANJE NAJBOLJE U SRBIJI**

**Kompanija Lidl Srbija je drugu godinu zaredom izglasana za dobitnika prestižnog priznanja „Najbolje u Srbiji“ u kategoriji „Trgovina“. Priznanje je dodeljeno u okviru kampanje „Najbolje u Srbiji“, koju organizuje „Moja Srbija“, uz podršku Grada Beograda i Centra potrošača Srbije.**

Istraživanje koje je prethodilo proglašenju dobitnika „Najbolje u Srbiji“, sprovedeno je na reprezentativnom uzorku od oko 2.000 potrošača iz cele Srbije. Tokom prvog kruga glasanja građani su putem interneta imali priliku da daju glas, odnosno da izaberu svoje omiljene kompanije i brendove u različitim kategorijama. U drugom krugu, nakon anketiranja „licem u lice“, odabrani su pobednici iz užeg kruga kandidata, oni sa najvećim brojem glasova.

„*Izuzetno je zadovoljstvo primiti ovo priznanje, jer je ono još jedna potvrda poverenja koje nam potrošači svakodnevno ukazuju. Takođe, ovakva priznanja nam dodatno daju vetar u leđa da nastavimo da kupcima nudimo potrošačku korpu najboljeg odnosa cene i kvaliteta, kao i da kontinuirano radimo na jačanju kapaciteta lokalnih dobavljača, saradnji i partnerstava u našoj zemlji “,* **izjavila je Marija Kojčić, rukovodilac Korporativnih komunikacija Lidla Srbija.**

Svečana dodela priznanja održana je u okviru humanitarnog festivala „BelgrAID“, koji je ove godine realizovan prvi put, a čije su raznovrsne aktivnosti posvećene dobročinstvu i pružanju dodatne podrške ugroženim članovima društva.

Kompanija Lidl započela je svoje uspešno poslovanje na tržištu Srbije 2018. godine, a danas, kroz brojne društveno odgovorne akcije i projekte, nastavlja da kontinuirano doprinosi razvoju zajednice na različitim nivoima delovanja. Brigom o zaposlenima, zajednicama u kojima posluje i životnoj sredini, Lidl neprestano potvrđuje svoju lidersku pozciju, ujedno potrošačima osiguravajući najbolji odnos cene i kvaliteta u 77 prodavnica širom zemlje.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)